РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 119-785/18

30. март 2018. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

 Одбор за првосуђе, државну управу и локалну самоуправу, на 32. седници одржаној 30. марта 2018. године, разматрао је Предлог одлуке о избору председника судова, који је поднео Високи савет судства (број 119-785/18, од 28. марта 2018. године).

Седници Одбора је, као представник предлагача, члан Високог савета судства, судија Иван Јовичић.

 На основу чл. 51. и 201. Пословника Народне скупштине, Одбор подноси

И З В Е Ш Т А Ј

 Одбор за правосуђе, државну управу и локалну самоуправу је констатовао да је Високи савет судства поднео Предлог одлуке о избору председника за Управни суд, Апелациони суд у Београду, Апелациони суд у Крагујевцу, Апелациони суд у Нишу, Основни суд у Новом Пазару и Прекршајни суд у Обреновцу као овлашћени предлагач, у складу са чланом 71. став 1. Закона о судијама и члана 201. Пословника Народне скупштине Републике Србије.

Одбор је одлучио да предложи Народној скупштини да прихвати Предлог одлуке о избору председника за Управни суд, Апелациони суд у Београду, Апелациони суд у Крагујевцу, Апелациони суд у Нишу, Основни суд у Новом Пазару и Прекршајни суд у Обреновцу.

 За известиоца Одбора на седници Народне скупштине одређен је Петар Петровић, председник Одбора.

 ПРЕДСЕДНИК

 Петар Петровић